Petri

El Petri , el carter del Super3!

El **Petritxol** és el missatger del Club Súper 3 durant la primera etapa. S'encarrega de lliurar les cartes dels súpers a la Nets i els regals dels sortejos i els carnets de súper, als súpers.

## Biografia

**Abans del Super3 - Infància**

A través dels somnis que té en Petri quan queda inmers en un son etern per culpa d'un encanteri del Megazero podem coneixer alguns detalls de la seva infança:

El Petri sempre va ser una mica entremaliat de petit. Els seus pares li havien d'explicar un conte, si volien que es mengés les seves farinetes. Abans de saber dir "papa" o "mama", en Petri ja deia la paraula "pedi" i, quan va començar a parlar, la va començar a posar a davant de les altres paraules. A l'escola, sovint el castigaven i l'obligaven a escriure moltes vegades "No diré mai més "Petri"".

**Inicis del Club Super3 1991 - 1993**

En Petri, com la Nets i la Noti va aparèixer el dia 11 de febrer del 1991 per iniciar el Club Super3. La seva funció principal era fer arribar les cartes que enviaven els súpers a la Nets (posteriorment a la Bibiana). Per viatjar a més velocitat utilitzava el seu petrimonopatí fins que en Megazero li va trencar. En Petri sovint es buscava problemes quan intentava enfrontar-se cos a cos amb en Megazero.

**MegaNets**

   Una de les primeres visicituts que va haver de viure va ser quan el Megazero segrestà a la Nets. Conjuntament amb la Noti van entrar dintre del seu món, un labertint ple d'escombraries, caos i residus tòxics,... per buscar-la. Semblava que, a canvi de donar-li a en Mega un sac ple d'escombraries, havien aconseguit que els hi retornés la Nets, però en comptes d'això, en va fer una còpia maligna anomenada MegaNets. Amb l'ajuda de la Noti Press i dels Súpers aconsegueixen distingir quina és la Nets bona.

**Primer viatge a Morf i Corni.**

A mitjans del 1993, en Petri va acomiadar la Nets que va decidir viatjar per l'espai amb l'objectiu de fugir del Megazero.

Amb la Noti van intentar arribar al planeta Morf per saber com estava la Nets i, per comprovar, que li havia passat i perquè el seu aspecte havia canviat.

El Megazero aconseguirà que el Petri no reparteixi les cartes i paquets del Club hipnotitzant-lo i sumint-lo en un son del què ningú el pot despertar. La Nets viatjarà a Morf, on la Nets hi estava patint uns canvis. Un cop allà, aconsegueixen els tres sortir-ne pels forats del laberint del planeta, pero acaben viatjant en el temps fins l'època del Mesozoic. Alla hi troben un ou de dinosaure d'on naixeria un triceratops anomenat Corni. Amb la seva ajuda aconseguixen tornar els quatre al present.

**Somni profund del Petri.**

Durant un dels intents del Petri per combatre en Megazero, aquest Llibre dels Enigmes i el deixa en un son profund i perpetu. La Nets i la Noti entren en els somnis del Petri per intentar-lo ajudar, però fins que el Llibre dels Enigmes envia la Nets de nou a Morf i aquesta adquireix els poders del vent que hi bufa, no van poder aconseguir despertar-lo. La Netsolia va esdevenir la "princesa d'en Petri" fent-li un petó als llabis per aconseguir despertar-lo.

**1994-1996**

**El Palau del Moiré**

En un moment que la Noti queda atrapada al Palau de Moiré, en Petri i la Nets/Netsolia, hi entren per ajudar-la. Ella sola fou capaç de sortir-ne amb un aspecte renovat i amb una central de dades incorporada.

**En Tomàtic i l'elixir de la joventut eterna**

Més endavant, en Tomàtic demanarà ajuda al Petri, la Nets i la Noti per trobar l'elixir de la llarga vida per rejovenir-se i els tres aniran a buscar-lo a l'Edat Mitjana. En Tomàtic vol estar més jove i guapo que mai per la seva estimada: la Verona. No gaire més tard, el doctor Petrinstein i la Noti ajuden al Tomàtic, mitjançant una descàrrega eleèctrica, a evolucionar a un estadi superior digital. Després de l'experiment amb en Tomàtic, també va intentar aplicar-s'ho a si mateix però, tal com li diu posteriorment en Petrifax, ell ja no pot evolucionar més.

**Llibre d'Isis i caiguda de la Supermà**

   Poc abans de la celebració del cinquè aniversari del club, la Nets, en Petri i la Noti troben un papir amb instruccions per trobar el llibre d'Isis, la deesa de la màgia. Aquest llibre, ubicat a una cambra scereta de la piràmide de Tutankamon, té molts poders, i els ha d'ajudar a derrotar definitivament en Megazero. No obstant, quan estan a punt d'obrir-lo, el Megazero els el pren de les mans. Tot i que sembla que l'aconsegueixen vencer amb el secret que havia descobert la Noti al mon del Moiré, aquest retorna amb més força que mai i segresta la Supermà. Després de participar en un megaconcurs televisiu i un megavideojoc, entren a la ment del Megazero on, entre els seus recòrds, aconsegueixen recupera-ne la forma. Més endavant, recuperen els colors, el "fiu" i el moviment. No obstant, no és fins que els súpers envien un munt de supermans dibuixades que aquesta no recupera la seva força.

Per celebrar la derrota d'en Megazero i el cinquè aniversari del Club Super3, l'any 1996 es va celebrar la primera Festa dels Súpers.
**1996-2000**

No va passar gaire temps després que la Supermà recuperés la força i el Megazero fos derrotat, que va aparèixer la Ruïnosa. Des del principi ella va mostrar cert interés "eròtic" cap al Petri. Ell, degut al seu caràcter un punt innocent i enamoradís, a vegades es deixava entebanar per ell i li va comportar algún problema.

En una quinzena dedicada a la llum, va aparèixer una ombreta entremalaida del Petri. Aquesta, sovint li feia la guitza. Durant aquest any en Petri va viure aventures, sobretot en solitari,vagava per l'espai amb els bardulins, ensenyava als súpers educació viària a través d'esquetxos, va pujar per l'escala infinita, etc. No obstant, el més importat que li va ocorrer durant aquests anys va ser l'aparició de la Petriombreta; la seva ombra trapella. Aquesta va sorgir durant una quinzena dedicada a la llum.

**2001 Final**

El Petri va desaparèixer l'octubre de 2001 segrestat pel Megazero després d'una lluita fratricida amb l'ajuda dels Petriclons. Durant la festa dels súpers d'aquell any, els nens i nenes van haver de dibuixar petriclons, la fusió del petri i els petriclons va donar lloc a en "PetriKrust".

## Etimologia del nom

El seu nom prové del mític carrer cèntric homònim del Barri Gòtic de Barcelona.

## Vestimenta

La seva vestimenta volia representar els colors característics dels taxis de Barcelona (groc i negre). Portava casc, ulleres de sol que no es treia sota cap concepte, una ratlla vermella i una negra pintades a cada galta i una granota groga i negra amb muscleres blanques i el número del codi postal de Sant Joan Despí al pit (30050 08080) en color blanc amb contorn negre (al principi era de color negre amb contorn blanc). Pràcticament fins al final, va lluir unes botes negres amb cordons blancs però va acabar substituint-les per unes altres de color negre amb una ratlla gruixuda de color groc al centre i cordons també grocs

## Instruments

* **Petrifax:** El Petri va equipat amb la tecnologia puntera de l'època. El seu fax, el Petrifax, el duu incorporat a la panxa per rebre les notícies i missatges al moment. Quan treu un missatge, vibra i emet el soroll d'una impressora. A més, disposa de vida pròpia que el permeten comunicar-se amb el Petri a través de missatges curts. És un aparell capritxós i poruc.
* **Monopatí:** És un dels seus objectes caracterísitics, amb ell és súperràpid i eficient. La seva firma està basada en aquest mateix objecte.

## Manera de parlar

En Petri té una manera de parlar molt peculiar. Sovint afegeix el prefix "petri-" a les paraules. Algunes expressions seves habituals són:

* "**Petriei, súper!**": Utilitzada per saludar.
* "**Petrillons**": Emprada en moments de sorpresa o indignació.
* "**Petripiro, papiro**": Usada sempre que havia de fugir d'algun lloc.
* "**Papir, paper, peiper**": Dit sempre que anava a escriure.

## Curiositats

* La supermà va confirmar que el Petri diu la paraula "Petri" 3.476.921.694.385.659.310.493.275.385.199.487.507.132.436.875.856.609 vegades al cap de l'any.
* El Carnaval de 1998, en Toni Soler va disfressar-se d'en Petri a Malalts de Tele.
* La Ruïnosa l'anomenava platanet amb cremallera, rovellet d'ou, etc.

## Referències

1. ↑ https://www.ccma.cat/tv3/alacarta/programa/club-super3/video/4302570/
2. ↑ https://www.ccma.cat/tv3/alacarta/malalts-de-tele/josep-maria-bachs/video/5774845/